কোন কোন ধারায় দোষী সঞ্জয় রায়? কী কী শাস্তি হতে পারে?

কলকাতা: আরজি কর মেডিক্যাল কলেজে (RG Kar Medical College) তরুণী চিকিৎসককে ধর্ষণ ও খুনের মামলার রায় ঘোষণা (Verdict) করেছেন শিয়ালদহ আদালতের (Sealdah Court) বিচারক অনির্বাণ দাস (Judge Anirban Das)। শনিবার একাধিক ধারায় ঘটনার অভিযুক্ত সিভিক ভলান্টিয়ার সঞ্জয় রায়কে (Sanjay Roy) একাধিক ধারায় দোষী সাব্যস্ত করা হয়েছে। সাজা ঘোষণা হবে আগামী সোমবার।

আদালত সূত্রে জানা গিয়েছে, সর্বনিম্ন যাবজ্জীবন কারাদণ্ড (Life Imprisonment) এবং সর্বোচ্চ মৃত্যুদণ্ড (Death Sentence) দেওয়া হতে পারে সঞ্জয়কে। এখন একনজরে দেখে নিন, কোন কোন ধারায় দোষী সাব্যস্ত করা হয়েছে সিভিক ভলান্টিয়ারকে। পাশাপাশি এও জেনে নিন যে, সঞ্জয় রায়ের কী কী শাস্তি হতে পারে।

আরও পড়ুন: “আমি গরিব…” সঞ্জয়ের এই কথা শুনে কী বলেন বিচারক?

সঞ্জয় রায়কে যে তিন ধারায় দোষী সাব্যস্ত করা হয়েছে:
১. বিএনএস ৬৪ নম্বর ধারা: এই ধারা ভারতীয় ন্যায় সংহিতার অধীনে ধর্ষণের অপরাধের শাস্তি নির্ধারণ করে। এই ধারায় বলা হয়েছে, ধর্ষণের জন্য দোষীকে ন্যূনতম ১০ বছরের কারাদণ্ড ভোগ করতে হবে। সর্বোচ্চ শাস্তি যাবজ্জীবন কারাদণ্ড পর্যন্ত হতে পারে। এছাড়াও, অভিযুক্তের উপর আর্থিক জরিমানাও ধার্য করা হতে পারে।

২. বিএনএস ৬৬ নম্বর ধারা: যদি ধর্ষণের ফলে নির্যাতিতার মৃত্যু হয় বা তিনি স্থায়ীভাবে অচল হয়ে যান, তবে এই ধারা প্রয়োগ করা হয়। এই ক্ষেত্রে ন্যূনতম ২০ বছরের কারাদণ্ড এবং সর্বোচ্চ আমৃত্যু কারাদণ্ডের শাস্তি দেওয়া হতে পারে।

৩. বিএনএস ১০৩ (১) নম্বর ধারা: এই ধারা সরাসরি খুনের অপরাধের শাস্তি নির্ধারণ করে। যদি খুনের দোষ প্রমাণিত হয়, তাহলে দোষীর শাস্তি হতে পারে মৃত্যুদণ্ড অথবা যাবজ্জীবন কারাদণ্ড।

দেখুন আরও খবর:

The post কোন কোন ধারায় দোষী সঞ্জয় রায়? কী কী শাস্তি হতে পারে? first appeared on KolkataTV.