আরজি করের রায় ঘোষণায় আদালতের সামনে জমায়েতে ডাক্তাররা

কলকাতা: শনিবার আরজি কর মেডিক্যাল কলেজে (RG Kar Medical College) তরুণী চিকিৎসকের ধর্ষণ ও খুনের মামলার রায় ঘোষণা (RG Kar Case Verdict) হবে। এদিন দুপুরে শিয়ালদহ আদালতে (Seadah Court) এই মামলার রায় দেবেন বিচারপতি। মামলার রায় ঘোষণা চলাকালীন আদালত চত্ত্বরে জমায়েত করার ডাক দিয়েছেন চিকিৎসকরা (Doctors)। এদিন দুপুর ১টা থেকে আদালতের সামনে জমায়েত শুরু হয়ে যাবে বলে মনে করা হচ্ছে।

জানা গিয়েছে ডাক্তার ও নার্সদের মোট চারটি সংগঠন এই জমায়েতের ডাক দিয়েছে। সূত্রের খবর, এদিন দুপুর ১টা থেকে জমায়েত করবে মেডিক্যাল সার্ভিস সেন্টার, সার্ভিস ডক্টর্‌‌স ফোরাম এবং নার্সেস ইউনিটির সদস্যরা। এরপর দুপুর ২টো থেকে জমায়েতের ডাক দিয়েছে জুনিয়র ডক্টরস ফ্রন্ট (JDF)।

আরও পড়ুন: আরজি কর কাণ্ডের রায়দান আর কিছুক্ষণ পরেই

গত ৯ আগস্ট কলকাতার আরজি কর মেডিক্যাল কলেজে এক তরুণী চিকিৎসককে নির্মমভাবে ধর্ষণ করে খুন করা হয়। ঘটনা প্রকাশ্যে আসতেই রাজ্যজুড়ে শুরু হয় আন্দোলন। ১৪ আগস্ট ‘রাত দখল’ (Reclaim The Night) কর্মসূচি পালিত হয় কলকাতা থেকে জেলায় জেলায়। এদিকে অনশনে বসেন ডাক্তাররা। সব মিলিয়ে রাজ্যজুড়ে বিক্ষোভ, মিছিল শুরু হয়।

এদিকে ঘটনার মূল অভিযুক্ত সিভিক ভলান্টিয়ার সঞ্জয় রায়কে ধরা হয় তড়িঘড়ি। তাঁকেই একমাত্র অভিযুক্ত হিসেবে দেখানো হয়েছে সিবিআইয়ের (CBI) চার্জশিটে। তাঁর সর্বোচ্চ শাস্তির দাবি জানিয়েছে সিবিআই। যদিও নির্যাতিতার পরিবারের দাবি, একজনের পক্ষে এই ঘটনা ঘটানো সম্ভব নয়। আরও নিখুঁত তদন্ত চাইছেন অভয়ার বাবা-মা।

দেখুন আরও খবর: